ਭੂਰਾ ਸਿੰਘ ਘੁੰਮਣ
ਭੂਰਾ ਸਿੰਘ ਘੁੰਮਣ (ਜਨਮ 1954) ਇੱਕ ਭਾਰਤੀ ਅਕਾਦਮਿਕ ਅਤੇ ਅਕਾਦਮਿਕ ਪ੍ਰਸ਼ਾਸਕ ਹੈ ਜਿਸਨੇ 14 ਅਗਸਤ, 2017 ਤੋਂ ਪੰਜਾਬੀ ਯੂਨੀਵਰਸਿਟੀ, ਪਟਿਆਲਾ ਦੇ ਵਾਈਸ-ਚਾਂਸਲਰ  ਵਜੋਂ ਸੇਵਾ ਨਿਭਾ ਰਿਹਾ ਸੀ। ਉਸਨੇ 18 ਨਵੰਬਰ, 2020 ਨੂੰ ਆਪਣੇ  ਦੇ ਅਹੁਦੇ ਤੋਂ ਅਸਤੀਫਾ ਦੇ ਦਿੱਤਾ ਸੀ।

ਜੀਵਨੀ 
ਭੂਰਾ ਸਿੰਘ ਘੁੰਮਣ ਦਾ ਜਨਮ 15 ਜੂਨ 1954 ਨੂੰ ਪਿੰਡ ਅੜਕਵਾਸ, (ਨੇੜੇ ਲਹਿਰਾਗਾਗਾ ) ਵਿਖੇ ਹੋਇਆ ਅਤੇ ਆਪਣੀ ਮੁੱਢਲੀ ਪੜ੍ਹਾਈ ਸਥਾਨਕ ਪਿੰਡ ਦੇ ਸਕੂਲ ਤੋਂ ਕੀਤੀ।  ਉਸਨੇ ਆਪਣੀ ਗ੍ਰੈਜੂਏਸ਼ਨ ਸ਼ਹੀਦ ਊਧਮ ਸਿੰਘ ਸਰਕਾਰੀ ਕਾਲਜ, ਸੁਨਾਮ ਤੋਂ ਕੀਤੀ ਅਤੇ ਪੰਜਾਬੀ ਯੂਨੀਵਰਸਿਟੀ, ਪਟਿਆਲਾ ਤੋਂ ਲੋਕ ਪ੍ਰਸ਼ਾਸਨ ਵਿੱਚ ਐਮ.ਏ. ਪਾਸ ਕੀਤੀ। ਉਸਨੇ ਆਪਣੀ ਐਮ.ਫਿਲ. ਅਤੇ ਪੀ.ਐਚ.ਡੀ. ਕ੍ਰਮਵਾਰ ਸਾਲ 1979 ਅਤੇ 1985 ਵਿੱਚ  GNDU ਤੋਂ ਕੀਤੀ। 

ਪ੍ਰੋ. ਘੁੰਮਣ ਨੇ ਕਈ ਮਹੱਤਵਪੂਰਨ ਅਕਾਦਮਿਕ ਅਹੁਦਿਆਂ 'ਤੇ ਕੰਮ ਕੀਤਾ: ਉਸਨੇ 38 ਸਾਲਾਂ ਲਈ ਪੰਜਾਬ ਯੂਨੀਵਰਸਿਟੀ, ਚੰਡੀਗੜ੍ਹ ਵਿਖੇ ਲੋਕ ਪ੍ਰਸ਼ਾਸਨ ਦਾ ਪ੍ਰੋਫੈਸਰ  ਰਿਹਾ। ਘੁੰਮਣ ਕਈ ਨਾਮਵਰ ਖੋਜ ਰਸਾਲਿਆਂ  ਦੇ ਸੰਪਾਦਕ ਹੈ ਅਤੇ 73 ਪੇਪਰ ਅਤੇ 3 ਕਿਤਾਬਾਂ ਪ੍ਰਕਾਸ਼ਿਤ ਕਰ ਚੁੱਕਾ ਹੈ।  ਉਹ ਵੱਖ-ਵੱਖ ਯੂਨੀਵਰਸਿਟੀਆਂ ਦੀਆਂ ਅਕਾਦਮਿਕ ਸੰਸਥਾਵਾਂ ਦਾ ਮੈਂਬਰ ਵੀ ਰਿਹਾ। ਇਸ ਤੋਂ ਇਲਾਵਾ ਉਹ 2007 ਤੋਂ 2009 ਤੱਕ ਪੰਜਵੇਂ ਤਨਖਾਹ ਕਮਿਸ਼ਨ ਪੰਜਾਬ ਅਤੇ ਪੰਜਾਬ ਗਵਰਨੈਂਸ ਰਿਫਾਰਮਜ਼ ਕਮਿਸ਼ਨ ਦੇ ਮੈਂਬਰ ਵੀ ਰਿਹਾ।

ਇਨਾਮ ਅਤੇ ਸਨਮਾਨ 
ਉਹ ਇੱਕ ਅੰਤਰਰਾਸ਼ਟਰੀ ਪ੍ਰਸਿੱਧੀ ਪ੍ਰਾਪਤ ਖੋਜਕਾਰ ਹੈ  ਅਤੇ ਹਾਲ ਹੀ ਵਿੱਚ ਜਨਤਕ ਪ੍ਰਸ਼ਾਸਨ ਦੇ ਖੇਤਰ ਵਿੱਚ ਯੋਗਦਾਨ ਲਈ ਉਸ ਨੂੰ ਪਾਲ ਐਚ. ਐਪਲਬੀ ਪੁਰਸਕਾਰ  ਮਿਲ਼ਿਆ ਹੈ। ਉਹ ਕਈ ਹੋਰ ਇਨਾਮ ਵੀ ਪ੍ਰਾਪਤ ਕਰ ਚੁੱਕਾ  ਹੈ।

ਹਵਾਲੇ 

ਜ਼ਿੰਦਾ ਲੋਕ
ਜਨਮ 1954
ਪੰਜਾਬੀ ਯੂਨੀਵਰਸਿਟੀ ਦੇ ਵਾਈਸ ਚਾਂਸਲਰ